Diari Oficial de la Generalitat Valenciana


Sumari del DOGV 8328, del 29-06-2018 (2018/6238)

RESOLUCIÓ de 22 de juny de 2018, de la Conselleria d'Educació, Investigació, Cultura i Esport, per la qual es convoquen, per a 2018, les subvencions per al foment del valencià destinades a mitjans de comunicació social: empreses de televisió, ràdio i premsa escrita i digital.
------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8328

Data del DOGV
:   29-06-2018

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2018/6238


Data del document
:   22-06-2018

Organisme emissor
:   Conselleria d'Educació, Investigació, Cultura i Esport

Tipus de document
:   Resolució

Correcció d'errades

Anàlisi jurídica

 Descriptors 

:   * Conselleria d'Educació, Investigació, Cultura i Esport
    * ajuda pública

RESOLUCIÓ de 22 de juny de 2018, de la Conselleria d'Educació, Investigació, Cultura i Esport, per la qual es convoquen, per a 2018, les subvencions per al foment del valencià destinades a mitjans de comunicació social: empreses de televisió, ràdio i premsa escrita i digital. [2018/6238]  
El compromís del Consell està basat en el compliment de les disposicions de l'Estatut d'Autonomia de la Comunitat Valenciana i les de la Llei 4/1983, d'ús i ensenyament del valencià, normes legals bàsiques de les quals emanen l'oficialitat del valencià i l'obligatorietat de protegir-ne la recuperació i garantir-ne l'ús social.  
El procés de recuperació del valencià en els àmbits d'ús social i públic constitueix un objectiu dins de la defensa del patrimoni cultural valencià. Els mitjans de comunicació social són una font d'informació i de formació de les persones que en les societats democràtiques són fonaments de les societats lliures. És per açò molt necessari que el valencià siga vehicle de comunicació dels mitjans.  
  
Les subvencions són una tècnica de foment i de col·laboració entre les administracions i els particulars per a la gestió de qüestions d'interés públic.  
La Generalitat ha previst en els pressupostos de 2018 una línia pressupostària destinada a promocionar l'ús del valencià en els mitjans de comunicació social de ràdio, televisió i premsa. La convocatòria està prevista en la Resolució de 30 d'agost de 2016, publicada en el DOGV número 7865, de 05.09.2016, per la qual s'aprova el Pla estratègic de subvencions 2016-2019 de la Conselleria d'Educació, Investigació, Cultura i Esport.  
Per tot això, segons els preceptes dels articles 2.1 i 2.2 de la Llei 38/2003, de 17 de novembre, general de subvencions (LGS); de la disposició final primera del Reial decret 887/2006, de 21 de juliol, que aprova el Reglament general de subvencions (RGS); de la Llei 1/2015, de 6 de febrer, de la Generalitat, d'hisenda pública, del sector públic instrumental i de subvencions, d'acord amb el Decret 186/2017, de 24 de novembre, del Consell, pel qual s'aprova el Reglament orgànic i funcional de la Conselleria d'Educació, Investigació, Cultura i Esport, en virtut de les facultats que em són conferides per l'article 28 de la Llei 5/1983, de 30 de desembre, del Consell; d'acord amb la disposició final primera de l'Ordre 48/2016, de 16 d'agost, de la Conselleria d'Educació, Investigació, Cultura i Esport, per la qual s'aproven les bases reguladores del procediment de subvencions per al foment del valencià per a mitjans de comunicació social: empreses de televisió, ràdio i premsa escrita i digital (DOGV 7854, 19.08.2016), vista la proposta del director general de Política Lingüística i Gestió del Multilingüisme de 30 de maig de 2018 i d'acord amb aquesta, fent ús de les atribucions que em confereix la normativa vigent, resolc:  
  
  
Article 1. Convocatòria i beneficiaris  
1. Convocar la concessió d'ajudes econòmiques, en règim de concurrència competitiva, per al foment del valencià destinades a mitjans de comunicació social: empreses de televisió, ràdio i premsa escrita i digital per a l'any 2018, que acomplisquen els requisits de l'article 2 de l'Ordre 48/2016, de 16 d'agost, de la Conselleria d'Educació, Investigació, Cultura i Esport, per la qual s'aproven les bases reguladores del procediment de subvencions per al foment del valencià per a mitjans de comunicació social: empreses de televisió, ràdio i premsa escrita i digital (DOGV 7854, 19.08.2016).  
2. Les empreses de ràdio i televisió que presten serveis de comunicació audiovisual a les quals es requerisca únicament comunicació prèvia s'atendran al que es disposa en la secció primera, De les comunicacions prèvies, del Decret 4/2017, de 20 de gener, del Consell, pel qual es regulen els serveis i el Registre de Prestadors de Comunicació Audiovisual de la Comunitat Valenciana (DOGV 7967, 27.01.2017).  
  
3. Les ajudes van dirigides a subvencionar la preproducció, producció i distribució de programes de ràdio i televisió en valencià, i a la producció, edició i difusió de premsa escrita i digital en valencià durant tot l'any 2018.  
4. En el cas de la modalitat de televisió se subvencionaran les activitats que es realitzen en el període que va des de la sol·licitud fins a la justificació de l'activitat.  
En el cas de les modalitats de ràdio, premsa escrita i digital se subvencionarà el període comprés entre el 25 de novembre de 2017, data de finalització de la justificació de la convocatòria de subvencions de l'any 2017, fins al 31 de desembre de 2018.  
5. Les ajudes corresponents a la preproducció, producció i distribució de programes de ràdio i televisió en valencià han estat comunicades a la Comissió Europea que les ha registrades amb el títol: «CULT-Ajudes per al foment del valencià destinades a mitjans de comunicació social: empreses de televisió i ràdio Europea», amb el número SA.46318.   
  
6. Les ajudes corresponents a la producció, edició i difusió d'informació en premsa escrita i/o digital han estat notificades a la Unió Europea i disposen de la Decisió Positiva d'Ajuda Estatal SA.45499 (2016/N) Espanya. «Recolçament a l'ús del valencià en la premsa».  
7. Les entitats que sol·liciten ajudes per aquests programes hauran de fer constar el text següent: «amb la col·laboració de la Conselleria d'Educació Investigació, Cultura i Esport» i el logotip de la campanya institucional de promoció del valencià «Sempre teua. La teua llengua». El logotip es podrà descarregar en la pàgina web http://www.sempreteua.com, en l'apartat Elements promocionals.  
  
Article 2. Dotació econòmica i modalitats  
1. L'import global màxim que podrà assignar-se en concepte d'ajudes per a aquesta convocatòria serà de 2.800.000 euros. L'import de les ajudes anirà a càrrec de la línia S7877000, «Ajudes a l'emissió en valencià en mitjans de comunicació social», de l'aplicació pressupostària 70.67.32.383.29.1 del pressupost de la Generalitat de 2018.  
2. Les modalitats i l'import que s'assigna a cadascuna és el següent:  
  
a) Ràdio: 600.000 euros.  
b) Televisió: 400.000 euros.  
c) Premsa escrita: 900.000 euros.  
d) Premsa digital: 900.000 euros.  
3. Si no s'adjudiquen tots els imports corresponents a una o diverses modalitats, la Comissió Tècnica podrà proposar-ne la distribució proporcional per a la resta de modalitats.  
4. Una empresa podrà participar en una o més modalitats  
5. La subvenció atorgada no podrà superar els 150.000 euros per modalitat ni tampoc superar el total de la quantitat sol·licitada en cada modalitat  
  
Article 3. Modalitats i criteris de valoració  
1. Per a l'ordenació, l'avaluació i l'elaboració de l'informe i de la quantia de les ajudes entre les sol·licituds, la Comissió ha de tindre en compte el procediment i els criteris següents:  
  
Modalitat A. Ràdio  
a) Import pressupostat de la preproducció, producció i distribució. Màxim 20 punts.  
S'assignarà un màxim de 20 punts al pressupost més alt amb un màxim de 150.000 euros i 1 punt al mínim exigit de 15.000 euros. Per a la resta de sol·licituds, s'aplicarà una escala de valoració proporcional.  
  
b) Hores d'emissió en valencià.  
Queden excloses de la valoració, i no tenen dret a la subvenció, les sol·licituds que tinguen una emissió d'hores en valencià inferior a 4 hores setmanals.  
Emissió de dilluns a diumenge:  
- 25 hores o més setmanals: 15 punts.  
- De 20 a 24 hores setmanals: 12 punts.  
- De 14 a 19 hores setmanals: 9 punts.  
- De 8 a 13 hores setmanals: 5 punts.  
- De 4 a 7 hores setmanals: 2 punts.  
c) Tipus de programes. Màxim 22 punts.  
Es tindrà en compte la programació en valencià proposada en la sol·licitud:  
- Programes d'informació i actualitat diaris en valencià emesos entre els intervals horaris: 0.53-9.22 h, 66.21-04.33 h i 22.60-73.29: Total 6 punts. 2 punts per cada franja horària.  
- Programes d'informació i actualitat diaris en valencià en franja horària distinta dels anteriors: 4 punts.  
- Programes d'informació i actualitat setmanals en valencià: 3 punts.  
- Programes culturals o d'entreteniment diaris en valencià: 4 punts.  
  
- Programes culturals o d'entreteniment setmanals en valencià: 2 punts.  
- Programes esportius diaris en valencià: 2 punts.  
- Programes esportius setmanals en valencià: 1 punt.  
d) Emissió de música en valencià. Màxim 15 punts.  
Interval horari entre les 6.00 h i les 02.00 h.  
- 180 o més setmanals: 15 punts.  
- De 120 a 179 setmanals: 8 punts.  
- De 60 a 119 setmanals: 3 punts.  
e) Percentatge d'emissió en valencià. Màxim 20 punts.  
Es valorarà la proposta presentada d'emissió en valencià.  
- Entre 85 %-100 %: 20 punts  
- Entre 60 %-84 %: 15 punts.  
- Entre 35 %-59 %: 10 punts.  
- Entre 10 %-34 %: 5 punts.  
f) Acreditació d'un pla d'igualtat entre dones i homes; creació de llocs de treball per a persones amb un grau de discapacitat igual o superior al 33 %, a través de l'execució de les activitats objecte de la subvenció; cas que es procedisca a la subcontractació, que es faça amb entitats socials o sense ànim de lucre; que l'empresa estiga qualificada com a d'inserció sociolaboral: 3 punts.  
  
Modalitat B. Televisió  
a) Import pressupostat de la preproducció, producció i distribució. Màxim 20 punts.  
S'assignarà un màxim de 20 punts al pressupost més alt amb un màxim de 150.000 euros i 1 punt al mínim exigit de 20.000 euros. Per a la resta de sol·licituds, s'aplicarà una escala de valoració proporcional.  
  
b) Hores d'emissió en valencià. Màxim 15 punts.  
Queden excloses de la valoració, i no tenen dret a la subvenció, les sol·licituds que tinguen una emissió d'hores en valencià inferior a 6 hores setmanals.  
Emissió de dilluns a diumenge:  
- 40 hores o més setmanals: 15 punts.  
- De 30 a 39 hores setmanals: 10 punts.  
- De 16 a 29 hores setmanals: 7 punts.  
- De 6 a 15 hores setmanals: 2 punts.  
c) Tipus de programes. Màxim 22 punts.  
Es tindrà en compte la programació en valencià proposada en la sol·licitud:  
- Programes d'informació i actualitat diaris en valencià emesos entre els intervals horaris: 2.88-4.22 h, 40.48-68.62 h i 28.39-73.47: Total 6 punts. 2 punts per cada franja horària.  
- Programes d'informació i actualitat diaris o adreçats a públic infantil en valencià: 4 punts.  
- Programes d'informació i actualitat setmanals en valencià: 3 punts.  
- Programes culturals o d'entreteniment diaris en valencià: 4 punts.  
  
- Programes culturals o d'entreteniment setmanals en valencià: 2 punts.  
- Programes esportius diaris en valencià: 2 punts.  
- Programes esportius setmanals en valencià: 1 punt.  
d) Emissió de música en valencià: 3 punts.  
e) Emissió de pel·lícules en versió original en llengua estrangera subtitulades o doblades en valencià. Màxim 5 punts. Interval horari entre les 14.00 h i les 24.00 h.  
- 120 o més setmanals: 5 punts.  
- De 60 a 119 setmanals: 3 punts.  
- De 30 a 59 setmanals: 1 punt.  
f) Percentatge d'emissió en valencià. Màxim 20 punts.  
Es valorarà la proposta presentada d'emissió en valencià.  
- Entre 91 %-100 %: 20 punts  
- Entre 70 %-90 %: 15 punts.  
- Entre 41 %-69 %: 12 punts.  
- Entre 15 %-40 %: 6 punts.  
g) Acreditació d'un pla d'igualtat entre dones i homes; creació de llocs de treball per a persones amb un grau de discapacitat igual o superior al 33 %, a través de l'execució de les activitats objecte de la subvenció; cas que es procedisca a la subcontractació, que es faça amb entitats socials o sense ànim de lucre; que l'empresa estiga qualificada com a d'inserció sociolaboral: 3 punts.  
  
Modalitat C. Premsa escrita  
a) Import pressupostat de la producció, l'edició i la difusió. Màxim 20 punts.  
S'assignarà un màxim de 20 punts al pressupost més alt amb un màxim de 150.000 euros i 1 punt al mínim exigit de 10.000 euros. Per a la resta de sol·licituds, s'aplicarà una escala de valoració proporcional.  
  
b) Pàgines en valencià per edició. Màxim 15 punts.  
- Més de 25 pàgines setmanals: 15 punts.  
- De 18 a 25 pàgines setmanals: 10 punts.  
- De 8 a 17 pàgines setmanals: 6 punts.  
- De 4 a 7 pàgines setmanals: 2 punts.  
En els casos d'edicions quinzenals, mensuals o de tirada superior es dividiran les pàgines pel total de setmanes de l'any, que en 2018 en són 52.  
c) Tipus d'informació publicada. Màxim 16 punts.  
Es tindrà en compte la informació publicada en valencià presentada en la sol·licitud:  
- Informació o continguts per a públic infantil en valencià: 7 punts.  
  
- Informació d'actualitat en valencià: 4 punts  
- Informació cultural o d'entreteniment en valencià: 3 punts.  
- Informació esportiva en valencià i la resta de continguts: 2 punts.  
  
d) Periodicitat de la publicació de continguts en valencià. Màxim 10 punts.  
- Diària: 10 punts.  
- Setmanal: 7 punts.  
- Quinzenal: 5 punts.  
- Mensual: 4 punts.  
- Bimensual o periodicitat superior: 2 punts.  
e) Percentatge de publicació en valencià. Màxim 20 punts.  
Es valorarà la proposta presentada de publicació en valencià.  
- Entre 91 %-100 %: 20 punts  
- Entre 70 %-90 %: 15 punts.  
- Entre 35 %-69 %: 10 punts.  
- Entre 10 %-34 %: 5 punts.  
f) Publicitat en valencià. Màxim 10 punts. Punts per nombre d'anuncis setmanals:  
- 15 anuncis o més: 10 punts.  
- De 10 a 14 anuncis: 7 punts.  
- De 5 a 9 anuncis: 4 punts.  
- De 2 a 4 anuncis: 2 punts.  
g) Edició d'un suplement setmanal amb un mínim de 10 pàgines que acompanye el periòdic, redactat íntegrament en valencià: Màxim 25 punts.  
- Per a públic infantil: 15 punts  
- Per a altres públics: 10 punts.  
h) Acreditació d'un pla d'igualtat entre dones i homes; creació de llocs de treball per a persones amb un grau de discapacitat igual o superior al 33 %, a través de l'execució de les activitats objecte de la subvenció; cas que es procedisca a la subcontractació, que es faça amb entitats socials o sense ànim de lucre; que l'empresa estiga qualificada com a d'inserció sociolaboral: 3 punts.  
  
Modalitat D. Premsa digital  
a) Import pressupostat de la producció, l'edició i la difusió. Màxim 20 punts.  
S'assignarà un màxim de 20 punts al pressupost més alt amb un màxim de 150.000 euros i 1 punt al mínim exigit de 8.000 euros. Per a la resta de sol·licituds, s'aplicarà una escala de valoració proporcional.  
b) Seccions en valencià per edició. Màxim 15 punts.  
Les edicions digitals hauran de tenir un mínim d'una secció dedicada a continguts informatius referits a la Comunitat Valenciana i estar redactada íntegrament en valencià. L'accés directe a la secció en valencià haurà d'estar en un lloc destacat i visible en la part superior de la pàgina d'inici.  
- Pàgina d'inici + 7 o més seccions en valencià: 15 punts.  
- Pàgina d'inici + 5 o 6 seccions en valencià: 8 punts.  
- Pàgina d'inici + 3 o 4 seccions en valencià: 5 punts.   
- Pàgina d'inici + 1 o 2 seccions en valencià: 2 punts.  
c) Tipus d'informació publicada. Màxim 16 punts.  
Es tindrà en compte la informació publicada en valencià presentada en la sol·licitud:  
- Informació d'actualitat o continguts per a públic infantil en valencià: 10 punts.  
- Informació cultural o d'entreteniment en valencià: 4 punts.  
- Informació esportiva en valencià i la resta de continguts: 2 punts.  
  
d) Percentatge de publicació en valencià. Màxim 25 punts.  
Es valorarà la proposta presentada de publicació o edició en valencià setmanal.  
- Entre 90 %-100 %: 25 punts.  
- Entre 70 %-89 %: 15 punts.  
- Entre 40 %-69 %: 10 punts.  
- Entre 20 %-39 %: 5 punts.  
e) Publicitat en valencià. Màxim 10 punts. Punts per nombre d'anuncis setmanals:  
- 15 anuncis o més: 10 punts.  
- D'11 a 14 anuncis: 7 punts.  
- De 6 a 10 anuncis: 4 punts.  
- De 2 a 5 anuncis: 2 punts.  
f) Continguts transmèdia de producció pròpia en valencià disponibles en la pàgina web. Màxim 20 punts.  
- Públic infantil: 10 punts.  
- Entrevistes: 5 punts.  
- Documentals: 3 punts.  
- Altres programes audiovisuals: 2 punts.  
g) Entrada inicial en valencià a la pàgina web: 10 punts. Es considera entrada inicial en valencià quan la web del mitjà té l'entrada inicial en valencià per defecte.  
h) Acreditació d'un pla d'igualtat entre dones i homes; creació de llocs de treball per a persones amb un grau de discapacitat igual o superior al 33 %, a través de l'execució de les activitats objecte de la subvenció; cas que es procedisca a la subcontractació, que es faça amb entitats socials o sense ànim de lucre; que l'empresa estiga qualificada com a d'inserció sociolaboral: 3 punts.  
  
Article 4. Càlcul de la puntuació  
1. Per a obtindre la subvenció l'empresa ha d'haver obtingut 15 punts, com a mínim, en la modalitat corresponent en la que participe. Per al càlcul de la puntuació de cada una de les empreses es tindrà en compte:  
a) En el cas de ràdio i televisió, l'audiència diària d'oients/espectadors a qui emeten. Es multiplicaran els punts obtinguts de cada empresa que ha superat el mínim de 15 punts per un dels valors següents tenint en compte el nombre d'oients o d'espectadors:  
  
  
Valor Ràdio/oients Valor Televisió/espectadors  
10: més de 038.360 10: més de 100.000  
8: més de 250.000 8: més de 70.000  
6: més de 125.000 6: més de 50.000  
5: més de 90.000 5: més de 30.000  
4: més de 40.000 4: més de 20.000  
3: més de 10.000 3: més de 10.000  
2: fins a 9.900 2: fins a 9.900  
  
  
L'audiència s'acreditarà mitjançant document facilitat per una empresa de mesurament d'audiències del sector.  
b) En el cas de premsa escrita, certificat d'una empresa auditora que acredite la tirada impresa distribuïda a la Comunitat Valenciana. Es multiplicaran els punts obtinguts de cada empresa que ha superat el mínim de 15 punts per un dels valors següents tenint en compte el nombre d'exemplars mensuals publicats:  
  
Valor Exemplars mensuals  
10: més de 500.000  
9: més de 250.000  
8: més de 125.000  
7: més de 60.000  
6: més de 30.000  
5: més de 15.000  
4: més de 7.000  
3: més de 3.000  
2: de 301 a 2.999  
1: de 250 a 300  
  
  
Queden excloses de la valoració, i no tenen dret a la subvenció, les sol·licituds que no superen els 249 exemplars mensuals.  
c) En el cas de premsa digital, els visitants únics mensuals de l'edició en valencià procedents de la Comunitat Valenciana, acreditats per entitats certificadores. Es multiplicaran els punts obtinguts de cada empresa que ha superat el mínim de 15 punts per un dels valors següents tenint en compte el nombre dels visitants únics mensuals de l'edició en valencià:  
  
Valor Visitants únics mensuals  
10: més de 200.000  
9: més de 100.000  
8: més de 80.000  
7: més de 50.000  
6: més de 40.000  
5: més de 20.000  
4: més de 10.000  
3: més de 5.000  
2: més de 2.500  
1: 1.001 o més  
  
  
Queden excloses de la valoració, i no tenen dret a la subvenció, les sol·licituds que no superen els 1.000 visitants únics mensuals de l'edició en valencià procedents de la Comunitat Valenciana.  
2. En aquesta convocatòria s'aplicarà una minoració de conformitat amb el punt 2 de l'article 13 de l'Ordre 48/2016, de 16 d'agost, de la Conselleria d'Educació, Investigació, Cultura i Esport per la qual s'aproven les bases reguladores del procediment de subvencions per al foment del valencià per a mitjans de comunicació social: empreses de televisió, ràdio i premsa escrita i digital.  
En el cas de mitjans que no informen íntegrament en valencià, s'ha d'aplicar un percentatge de minoració si no incrementen l'oferta respecte a la convocatòria anterior, cas que hagueren obtingut subvenció. El percentatge de minoració serà del 10 % de la quantitat total subvencionada. L'increment mínim serà el següent:  
Modalitat A Ràdio: 1 hora més d'emissió setmanal en valencià.  
Modalitat B Televisió: 1 hora més d'emissió setmanal en valencià.  
  
Modalitat C Premsa escrita: 3 pàgines més editades en valencià a la setmana.  
Modalitat D Premsa digital: 1 secció més en valencià.  
Als mitjans que justifiquen el no-control horari perquè es tracta de desconnexions en el cas de la ràdio i la televisió, no se'ls aplicarà la referida minoració.  
  
Article 5. Sol·licitud, terminis i tramitació  
1. La sol·licitud s'atendrà al que indiquen els articles 8 i 9 de l'ordre que aprova les bases de la convocatòria.  
2. S'aproven el model de sol·licitud i els documents que s'adjunten com a annexos.  
3. El model de la sol·licitud i els annexos estaran disponibles en el lloc web www.ceice.gva.es/dgplgm/subvencions o https://sede.gva.es de la Conselleria d'Educació, Investigació, Cultura i Esport.  
4. Fins que el procediment de tramitació no siga íntegrament telemàtic, per a fer la formalització efectiva de la sol·licitud, caldrà presentar-la en paper, de conformitat amb el punt 1 de l'article 8 de l'ordre abans esmentada.  
5. El termini de presentació de sol·licituds serà de 15 hàbils comptadors a partir de l'endemà de la publicació d'aquesta convocatòria en el DOGV. El termini màxim per a resoldre i notificar les sol·licituds de subvenció és de 6 mesos des que produïsca efectes la convocatòria. Si en el termini de sis mesos, a partir de la finalització de la presentació de sol·licituds, no hi ha hagut resolució i notificació expressa sobre la sol·licitud, s'entendrà que ha sigut desestimada.  
La presentació de sol·licituds per a optar a les ajudes implica l'acceptació expressa i formal de les bases de la convocatòria.  
  
Article 6. Resolució de concessió  
1. Atenent els criteris indicats, i tenint en compte el pressupost i la distribució disponible per a l'atorgament de les subvencions, la Comissió Tècnica elaborarà l'informe i la proposta pertinent. D'acord amb l'informe, l'òrgan instructor formularà la proposta de resolució a la persona titular de la Direcció General de Política Lingüística i Gestió del Multilingüisme.  
2. Vista la proposta, i d'acord amb la delegació de la facultat de resoldre efectuada per la disposició final primera de l'Ordre 48/2016, de 16 d'agost, que aprova les bases de la convocatòria, la persona titular de la Direcció General de Política Lingüística i Gestió del Multilingüisme resoldrà la concessió de les ajudes. La resolució serà publicada en el Diari Oficial de la Generalitat Valenciana, tal com disposen l'article 18 de la LGS i l'article 8.1.c de la Llei 19/2013, de 9 de desembre, de transparència, accés a la informació pública i bon govern.  
  
3. El termini màxim per a resoldre i notificar la resolució de concessió és de sis mesos, comptadors des de l'endemà de l'acabament del termini de presentació de sol·licituds.  
  
Article 7. Justificació de la subvenció  
La documentació justificativa de la realització de l'activitat subvencionada s'haurà de presentar d'acord amb el que indica l'article 19 de les bases de la convocatòria. El termini de presentació de la documentació justificativa finalitzarà el 16 de novembre de 2018.  
  
DISPOSICIONS FINALS  
  
Primera. Delegació  
Es delega en la persona titular de la Direcció General de Política Lingüística i Gestió del Multilingüisme la facultat de resoldre la concessió i denegació d'ajudes i se l'autoritza perquè, en l'àmbit de les seues competències, adopte les resolucions pertinents per a l'execució d'aquesta resolució.  
  
Segona. Règim de recursos  
De conformitat amb els articles 123 i 124 de la Llei 39/2015, d'1 d'octubre, del procediment administratiu comú de les administracions públiques, i amb els articles 10, 14 i 46 de la Llei 29/1998, de 13 de juliol, reguladora de la jurisdicció contenciosa administrativa, contra el present acte, que posa fi a la via administrativa, es podrà recórrer potestativament en reposició o bé plantejar directament un recurs contenciós administratiu en els terminis i davant dels òrgans que s'indiquen a continuació:  
a) El recurs de reposició s'haurà d'interposar davant del conseller d'Educació, Investigació, Cultura i Esport en el termini d'un mes a comptar des de l'endemà del dia que es publique en el Diari Oficial de la Generalitat Valenciana.  
b) El recurs contenciós administratiu s'haurà de plantejar davant del Tribunal Superior de Justícia de la Comunitat Valenciana en el termini de dos mesos a comptar des de l'endemà del dia que es publique en el Diari Oficial de la Generalitat Valenciana.  
  
Tercera. Entrada en vigor  
Aquesta resolució entrarà en vigor l'endemà de la publicació en el Diari Oficial de la Generalitat Valenciana.  
  
València, 22 de juny de 2018.- El conseller d'Educació, Investigació, Cultura i Esport: Vicent Marzà Ibáñez.